**O B E C Malčice**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VŠEOBECNE ZÁVÄZNÉ NARIADENIE OBCE MALČICE**

**č. 5/2014**

****

**O podmienkach predaja a poskytovania služieb na trhových miestach v obci Malčice**

**Návrh VZN č. 5/2014 bol zverejnený na pripomienkovanie:**

**dňa: 5.11.2014 do 15.12.2014**

**Všeobecne záväzné nariadenie obce schválené dňa: 15.12.2014**

**Uznesením OZ číslo: 63/2014**

**VZN č. 5/2014 zverejnené na informačnej tabuli dňa: 15.12.2014**

**VZN č. 5/2014 nadobúda účinnosť dňa: 1.1.2015**

*Obecné zastupiteľstvo obce Malčice na základe ust. § 3 ods. 8 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní ( živnostenský zákon )v znení neskorších predpisov v znení neskorších právnych predpisov (ďalej len „zákon č. 178/1998 Z. z. “) a v súlade s ust. § 4 ods. 3 písm. i) a s § 6 ods. 1 zákona č. 369/1990 Zb. o obecnom zriadení v znení neskorších právnych predpisov v y d á v a toto*

**VŠEOBECNE ZÁVÄZNÉ NARIADENIE**

**č. 5/2014**

O podmienkach predaja a poskytovania služieb na trhových miestach v obci Malčice

**§ 1**

**Úvodné ustanovenie**

Toto všeobecne záväzné nariadenie (ďalej len VZN) podrobnejšie upravuje podmienky predaja tovaru a poskytovania služieb na trhových miestach v k. ú. obce Malčice a to:

- druh predávaných výrobkov a poskytovaných služieb, ktorých predaj a poskytovanie je na trhových miestach na území obce povolené

- druh, obdobie konania a rozsah príležitostných trhov,

- trhové dni, predajný a prevádzkový čas,

- technické, prevádzkové a hygienické podmienky stánku s trvalým stanovišťom,

- označenie predávajúceho podľa § 10 písm. b) a c) zákona č. 178/1998 Z. z.

**§ 2**

**Povolenie na zriadenie trhového miesta a predaj výrobkov a poskytovanie služieb**

1. Povolenie na predaj výrobkov a poskytovania služieb na území obce vydáva obec Malčice.
2. Pri povoľovaní trhového miesta obec prihliada na ochranu trhového poriadku, verejný záujem, účelnosť, bezpečnosť a kultúrnosť predaja a poskytovanie služieb.
3. Predaj výrobkov a poskytovanie služieb musí vyhovovať všeobecne technickým, prevádzkovým a hygienickým podmienkam podľa osobitných predpisov ( zákon o potravinách, zákon o zdraví ľudu a zákon o certifikácii a pod. )

**§ 3**

**Druh predávaných výrobkov a poskytovaných služieb,**

**ktorých predaj a poskytovanie je na trhových miestach na území obce povolené**

(1) Obec Malčice zriaďuje trhové miesta príležitostne a to len pri obecných slávnostiach alebo kultúrno – športových podujatiach.

(2) Na trhovom mieste v obci sa môžu predávať:

* pekárenské výrobky rôzneho druhu
* cukrovinky
* varené a vysmažené jedla
* rôzne mäsové výrobky
* ovocie, zelenina

Pri predaji a príprave týchto výrobkov musia predávajúci v plnom rozsahu dodržiavať platnú legislatívu.

(3) Na trhovom mieste v obci možno poskytovať tieto služby:

* 1. pohostinské a reštauračné služby, rýchle občerstvenie a stravovanie,
  2. brúsenie nožov, nožníc a nástrojov,
  3. oprava dáždnikov,
  4. oprava a čistenie obuvi,
  5. výroba kľúčov,
  6. čistenie peria,

(4) Predaj výrobkov a poskytovanie služieb, ktorých predaj a poskytovanie obec v tomto všeobecne záväznom nariadení nepovolila, je zakázaný.

**§ 4**

**Ambulantný predaj**

1. V obci je povolené ambulantne predávať len na verejnom priestranstve určenom na ambulantný predaj : a to:

* Začiatok ulice Májovej
* Pri predajni COOP Jednota č. 222

Predajný a prevádzkový čas: pondelok - piatok: 8.00 hod. – 15. 00 hod.

1. Okruh výrobkov, ktoré je možné ambulantne predávať určuje § 9 zákona č. 178/1998 Z. z., na základe ktorého ***sa ambulantne môžu predávať*** :
2. knihy, periodická tlač, originály alebo rozmnoženiny audiovizuálnych diel alebo iných diel,
3. drobné umelecké predmety a drobné remeselné výrobky,
4. spotrebné výrobky; ustanovenie § 7 ods. 2 tým nie je dotknuté,
5. jedlá a nápoje určené na priamu konzumáciu na mieste
6. balená zmrzlina
7. ovocie a zelenina,
8. potraviny v súlade so všeobecne záväzným nariadením obce podľa §7 ods.1
9. kvetiny,
10. žreby okamžitých lotérií a žrebových vecných lotérií

(3) V obci možno ambulantne predávať tieto výrobky:

* chlieb a pekárenské výrobky rôzneho druhu,
* mlieko z pojazdného mliečneho automatu,
* mäso a mäsové výrobky,
* ovocie a zelenina
* cestoviny
* cukrovinky, trvanlivé pečivo
* živú hydinu môžu predávať len fyzické a právnické osoby, ktoré sa preukážu súhlasným stanoviskom Regionálnej – veterinárnej a potravinovej správy na predaj hydiny

Predaj týchto potravín môže byť vykonávaný iba z vozidiel na to určených podľa platnej legislatívy.

Pri predaji a príprave týchto výrobkov musia predávajúci v plnom rozsahu dodržiavať platnú legislatívu.

(4) Ambulantný predaj pri cestách mimo obce je zakázaný v ust. § 9 ods. 2 zákona č. 178/1998 Z. z.

(5) Predaj výrobkov a poskytovanie služieb na trhovom mieste v obci s ambulantným predajom musí vyhovovať technickým, hygienickým a prevádzkovým podmienkam stanoveným v osobitných právnych predpisov (najmä v zákone č. 250/2007 Z. z. o ochrane spotrebiteľa, v zákone č. 152/1995 Z. z. o potravinách v znení neskorších predpisov, v zákone č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, v zákone č. 455/1991 Zb. o živnostenskom podnikaní (živnostenský zákon) v znení neskorších predpisov).

**§ 5**

**Označenie predávajúceho**

1. Fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny sa označia: obchodným menom podnikateľa, ku ktorému sa môže pripojiť názov prevádzkarne alebo iné rozlišujúce označenie.

**§ 6**

**Orgány dozoru a sankcie**

1. Dozor nad dodržaním tohto VZN vykonáva obec Malčice – pracovníci obce, ktorí sú poverení starostom obce. Pri kontrole sa preukážu poverením starostu obce

2. Obec na základe ustanovenia § 13 ods. 9 a 10 zákona č. 369/1990 Zb. o obecnom zriadení v znení neskorších právnych predpisov, je obec oprávnená uložiť právnickej osobe, alebo fyzickej osobe oprávnenej na podnikanie za porušenie povinností vyplývajúcich z tohto všeobecne záväzného nariadenia pokutu až do výšky 6 638,- €.

**§7**

**Spoločné a záverečné ustanovenia**

(1) Týmto VZN 5/2014 sa zruší VZN č. 4/ 2011 zo dňa 23.6.2011, ktoré nadobudlo účinnosť 9.7.2011

(2) Na tomto všeobecne záväznom nariadení sa uznieslo Obecné zastupiteľstvo obce Malčice dňa 15.12.2014.

(3) Zmeny a doplnky tohto všeobecne záväzného nariadenia schvaľuje Obecné zastupiteľstvo obce Malčice.

(4) Toto nariadenie nadobúda účinnosť dňom 1.1.2015 .

V Malčiciach, dňa 1.1.2015 .

....................................

František Lopašovský

starosta obce